Suchinthana/ta-wikipedia huggingface dataset:
கிறித்தோபர் இட்சன்சு

கிறித்தோபர் இட்சன்சு (Christopher Hitchens) என்பவர் ஐக்கிய இராச்சியத்தில் பிறந்த, அமெரிக்க எழுத்தாளர், ஊடகவியலாளர், இலக்கிய விமர்சகர். இவரது சமயத்தை நோக்கி, குறிப்பாக சமயத்தில் புனிதமாக கருதப்படுபவையை நோக்கிய விமர்சனங்களுக்காக இவர் பெரிதும் அறியப்படுகிறார். புதிய இறைமறுப்பு இயக்கத்தின் நான்கு குதிரைவீரர்களில் ஒருவராகக் கருதப்படுகிறார். (மற்ற மூவர்:  சாம் ஃகாரிசு, ரிச்சர்ட் டாக்கின்சு, டேனியல் டென்னட்)

முன்னர் இடதுசாரி அரசியல் பார்வை கொண்ட இவர், சல்மான் ருஷ்டிக்கு எதிராக இரானிய இஸ்லாமிய முல்லாக்கள் பத்வா விடப்பட்டபின்னர், இடதுசாரிகள் அதை ஆதரித்ததை எதிர்த்து இடதுசாரிப் பிரிவில் இருந்து விலகினார். இவர் 18 மேற்பட்ட நூல்களை எழுதியுள்ளார். இவற்றுள் அன்னை தெரசாவை விமர்சித்து இவர் எழுதிய 'மறைப்பணியாளர் நிலை' (The Missionary Position) நூல், சமய நம்பிக்கையை விமர்சித்து இவர் எழுதிய 'கடவுள் பெரியவரல்ல' (God Is Not Great) என்ற நூல் ஆகியவை பெரும் சர்ச்சையை எழுப்பியவை ஆகும்.

மேற்கோள்கள்

ஆங்கில எழுத்தாளர்கள்
இறைமறுப்பாளர்கள்
1949 பிறப்புகள்
2011 இறப்புகள்
இருபதாம் நூற்றாண்டு ஆங்கிலேய எழுத்தாளர்கள்
இருபத்தொராம் நூற்றாண்டு ஆங்கிலேய எழுத்தாளர்கள்
பம்பாய் உயர் நீதிமன்றம்

பம்பாய் உயர் நீதிமன்றம் ஆகஸ்டு 14, 1862 அன்று ஆரம்பிக்கப்பட்டது. 1995 ஆம்ஆண்டு பம்பாய் என்ற தலைநகரப் பெயர் மும்பை என்று அதிகாரப்பூர்மாக மாற்றப்பட்டும் பம்பாய் உயர் நீதிமன்மன்றம் மட்டும் தன் பழையப் பெயருடன் நீடித்திருக்கும் வாய்ப்பைப் பெற்று இன்றும் பம்பாய் உயர் நீதிமன்றம் என்றே அழைக்கப்படுகின்றது.

இந்நீதிமன்றத்தின் பணியாற்றும் நீதிபதிகளின் எண்ணிக்கை 60. இங்கு வழக்குகளின் எண்ணிக்கை அதிகமிருப்பதால் நீதிபதிகளின் எண்ணிக்கையை உயர்த்தக் கோரி சமர்ப்பித்த மனுவும் அரசின் ஆய்வில் உள்ளது.

இதன் நீதிபரிபாலணத்தில் உள்ளடங்கிய மாநிலங்கள் மகாராட்டிரம், கோவா மற்றும் யூனியன் பிரதேசங்களான தமன் தியூ, தாத்ரா மற்றும் நாகர் அவேலி. இதன் அமர்வுகள் முறையே நாக்பூர், அவுரங்காபாத் மற்றும் பனாஜி ஆகிய இடங்களில் நடைபெறுகின்றன.

மேற்கோள்கள்

இந்திய உயர் நீதிமன்றங்கள்
ஒரிசா உயர் நீதிமன்றம்

ஒரிசா உயர் நீதிமன்றம்  ஏப்ரல் 3, 1948, ல் ஒரிசா உயர் நீதிமன்ற ஆணை, 1948 ன் படி ஒரிசா மாநிலத்தில் துவங்கப்பட்ட இந்நீதிமன்றம் கட்டாக்கைத் தலைமையகமாகக் கொண்டு இயங்கி வருகின்றது.

இங்கு ஒப்புதல் அளிக்கப்பட்ட நீதிபதிகளின் எண்ணிக்கை 27 ஆகும்.

வெளியிணைப்புகள்
 அலுவல்முறை இணையத்தளம்

மேற்கோள்கள்

இந்திய உயர் நீதிமன்றங்கள்
ஒடிசா அரசு
பஞ்சாப் மற்றும் அரியானா உயர் நீதிமன்றம்

பஞ்சாப் மற்றும் அரியாணா உயர் நீதிமன்றம் - பஞ்சாப் மற்றும் அரியானா என்ற இரு மாநிலங்கள் மற்றும் யூனியன் பிரதேசமான சண்டிகருக்கும் அமைக்கப்பெற்ற  பொதுவான உயர் நீதிமன்றமாகும். இந்நீதிமன்றம் பஞ்சாப் மற்றும் அரியாணா தலைநகரமான சண்டிகரில் அமைக்கப்பட்டுள்ளது.

ஜனவரி 5, 2008 நிலவரப்படி இதன் நீதிபதிகளின் எண்ணிக்கை 42 ஆகும்.

மேற்கோள்கள்

இந்திய உயர் நீதிமன்றங்கள்
சண்டிகரில் உள்ள கட்டிடங்கள்
கேரள உயர் நீதிமன்றம்

கேரள உயர் நீதிமன்றம், இந்திய மாநிலமான கேரளா, ஒன்றியப் பகுதியான இலட்சத்தீவுகள் ஆகிய பகுதிகளின் உயர் நீதிமன்றம் ஆகும். இது கொச்சியில் அமைந்துள்ளது. இந்த நீதிமன்ற மாநில மறுசீரமைப்புச் சட்டம், 1956 படி நவம்பர் 1, 1956 முதல் செயற்பட்டு வருகிறது.

மேற்கோள்கள்

வெளியிணைப்புகள்

 கேரள உயர் நீதிமன்றம் 
 கேரள உயர் நீதிமன்றத்திலுள்ள வழக்குப் பட்டியல்  

இந்திய உயர் நீதிமன்றங்கள்
கேரள அரசு
சார்க்கண்டு உயர் நீதிமன்றம்

ஜார்க்கண்ட் உயர் நீதிமன்றம் இந்திய உயர் நீதிமன்றங்களில் புதிதாகத் துவங்கப்பட்ட நீதிமன்றமாகும். பீகார் மறுசிரமைப்புச் சட்டம், 2000, த்தின் படி பீகார் மாநிலத்திலிருந்து ஜார்க்கண்ட் பிரிக்கப்பட்டபொழுது இந்நீதிமன்றம் உருவாக்கப்பட்டது. 

மாநிலத்தின் தலைநகரமான ராஞ்சியை தலைமையகாமாகக் கொண்டு செயலாற்றுகின்றது. இதன் ஒப்புதல் அளிக்கப்பெற்ற நீதிபதிகளின் எண்ணிக்கை 12 ஆகும்.

இந்திய உயர் நீதிமன்றங்கள்
ஜார்க்கண்டு அரசு
மெழுகுவர்த்தி

மெழுகுவர்த்தி அல்லது மெழுகுதிரி என்பது மெழுகை எரிபொருளாகக் கொண்டு ஒளி தருவது அல்லது எரியக்கூடிய வகையில் மூன்று கிளிசரைடுகளால் ஆன விலங்குகளின் கொழுப்பிலிருந்து எடுக்கப்பட்ட  திண்ம எரிபொருள் ஆகும். இது ஒளியுக் மற்றும் சில வேளைகளில் இது மணம் தரும் வாசனை பொருளாகவும் பயன்படும். இது வெப்பம் தரும் மற்றும் சில வேளைகளில் நேரம் காட்டும் கருவியாகவும் பயன்படும்.

மெழுகுவர்த்தி உருபாக்குபவர் மெழுகு வியாபாரி என்று அழைக்கப் படுவார். இந்த மெழுகு வர்த்தியை ஏந்தி நிற்க மேசையின் மீது வைக்கப்படும் எளிய மெழுகுவர்த்தி தாங்கியில் இருந்து கொத்தான விளக்கு தண்டு மற்றும் தொங்கும் சரவிளக்கு போன்ற பலவித கருவிகள் கண்டுபிடிக்கப் பட்டுள்ளன.

மெழுகு வர்த்தி எரிய வைக்க ஒரு தீப்பெட்டி அல்லது தீ ஏற்றியிலிருந்து நெருப்பு கெட்டி மெழுகின் நடுவே உள்ள நூல் திரி மீது பற்ற வைக்கப்படும். நெருப்பைப் பற்ற வைத்ததும் மெல்ல மெல்ல அருகில் உள்ள மெழுகு இளகி திரி எரிய ஆரம்பிக்கும்.மெழுகு ஆவியாக ஆரம்பித்த பிறகு அது வளி மண்டலத்தில் உள்ள உயிரிவாயுவோடு சேர்ந்து தொடர்ந்து சுடரோடு எரிய ஆரம்பிக்கும். இந்த சுடரானது தன் வெப்ப ஆற்றலாலே மெழுகுவர்த்தி தொடர்ந்து எரிய தேவையான வெப்பத்தை சங்கிலி தொடர் வினை மூலம் கொடுக்கும்; சுடரின் வெப்பம் திண்ம மெழுகின் மேல் பாகத்தின் ஒரு பகுதியை உருக்கும்; உருகிய திரவ எரிபொருள் திரி வழியாக நுண் புழை ஈர்ப்பாற்றல் மூலமாக மேலே செல்லும்; மேலே சென்ற திரவ எரி பொருள் இறுதியாக ஆவியாகி மெழுகு வர்த்தியின் சுடருடன் இணந்து எரியும்.

மெழுகு எரிந்து உருக உருக அது உயரத்தில் குறைந்து கொண்டே போகும். ஆவியாகும் எரிபொருளை வெளிப்படுத்தாத திரியின் பாகங்கள் மெழுகுவர்த்தியின் சுடரின் சூட்டில் எரிந்து விடும். எரிந்து சாம்பலாகும் திரியானது எரிவதற்கு உள்ளாகும் திரியின் அளவை ஒரு வரம்புக்குள்ளாக வைத்துக் கொள்ளும். இதனால் எரிதனால் உருவாகும் வெப்ப அளவும் எரிய உபயோகப் படுத்த படும் எரிபொருளின் அளவும் ஒரு கட்டுக்குள் வைக்கப் படுகிறது. சில வகையான திரிகளை ஒரே சீராக அவ்வப்போது ஒரு கத்திரிகோல் அல்லது அதற்கு பிரத்தியோகமாக உள்ள வெட்டுவான் மூலம் வெட்ட வேண்டும். இது மெழுகு வர்த்தி ஒரே சீராக எரிவதற்கும் புகையில்லாமல் எரிவதற்கும் உதவி புரிகிறது. இருபதாம் நூற்றாண்டில் இதற்கென்று பிரத்தியோகமான விசேச மெழுகுவர்த்தி கத்தரிப்பானும் மெழுகு வர்த்தி அணைப்பானும் மெழுகு வர்த்தியோடு கொடுக்கப் பட்டு வந்தது. தற்போது உருவாகும் மெழுகு வர்த்திகளில் காணப்படும் திரியானது சிறிது எரிந்த உடன் வளைந்து கொள்ளும் இந்நிகழ்வு திரியின் முடிவு பாகத்திற்கு உயிர்வளி கிடைப்பதை உறுதி செய்கிறது இது ஒரு தானே தன்னை முனைமழிப்பு செய்து கொள்வதாகும். fire—a self-trimming wick.

 இந்த மெழுகுவர்த்தி இரவு நேரங்களில் மின்சாரமில்லாத நேரங்களில் ஒளித் தேவைக்காகப் பயன்படுத்தப்படுகிறது. கிறித்தவ சமய வழிபாட்டில் மெழுகுவர்த்தி அதிகமாகப் பயன்படுத்தப்படுகிறது.

மேற்கோள்கள் 

விளக்குகள்
மெழுகு

மெழுகு சுற்றாடல் வெப்பநிலையில் இளகும் தன்மை கொண்ட ஒரு வகை வேதிச் சேர்வை. இது ஒரு வகை லிப்பிட்டும் ஆகும்.  இதன் உருகும் 45 °C (113 °F). வெப்பநிலைக்கு மேல் இது உருகிக் குறைந்த பாகுநிலை கொண்ட திரவமாகின்றது. மெழுகுகள் நீரிற் கரைவதில்லை. ஆனால் சில கரிமக் கரைப்பான்களில் கரையக்கூடியன. இயற்கையாகக் கிடைக்கும் மெழுகுகளும், செயற்கையாகத் தயாரிக்கப்படுகின்ற மெழுகும் பொருட்களும் கரிமச் சேர்வைகளே.

வகை
பொதுவாக மெழுகுகள் நீண்ட அல்கைல் சங்கிலிகளைக் கொண்டவை. இயற்கை மெழுகுகள், பெரும்பாலும் கொழுப்பு அமிலங்களின்  எசுத்தர்களும், நீண்ட சங்கிலி அல்ககோல்களும் ஆகும். செயற்கை மெழுகுகள் வினைத் தொகுதிகள் குறைந்த நீண்ட சங்கிலி ஐதரோகாபன்கள்.

பயன்பாடு 

மர உற்பத்திகள் தயாரிக்கும் போது அவற்றை முடிப்பதற்கும் பூச்சிடவும் மெழுகிடவும்,  கற்பூரம் வில்லைகள் , தீக்குச்சி ,
காலணி மெருகு மற்றும் தட்டச்சு மை காகிதம் ஆகியன தயாரிக்கவும் மெழுகு பயன்படுகின்றது.

வெளி இணைப்புகள் 

 Waxes 
 www.microcrystallinewax.net, resource for microcrystalline wax research

ஒளி
செலவு

செலவு என்பது தயாரிப்பு ஒன்றுக்காக  அல்லது சேவையை வழங்க பயன்படுத்தப்பட்ட பணத்தின் மதிப்பு ஆகும். வணிகத்தில், செலவு கையகப்படுத்துதலில் ஒன்றாக இருக்கலாம், இந்த சந்தர்ப்பத்தில் அதைப் பெறுவதற்கு செலவழிக்கப்பட்ட பணத்தின் அளவு செலவாகக் கணக்கிடப்படுகிறது. இங்கு பணம் என்பது பொருளைப் பெறுவதற்காகப் போன உள்ளீடு. இந்த கையகப்படுத்தல் செலவானது, தயாரிப்பாளரால் உண்மையில் செய்யப்பட்ட உற்பத்திச் செலவின் கூட்டுத்தொகையாக இருக்கும், மேலும் உற்பத்தியாளருக்குக் கொடுக்கப்பட்ட விலைக்கு மேல் கையகப்படுத்துபவரால் ஏற்படும் செயற்பாடுகளுக்கான கூடுதல் செலவுகளாக இருக்கலாம்.

இவற்றையும் பார்க்க
 காசுப்பாய்ச்சல் கூற்று
 பரீட்சை மீதி

வெளியிணைப்புக்கள்
Light Reading—Capex vs Opex—Telecom
Expenditure Forecast.pdf Transco Capex/Opex Review

மேற்கோள்கள்

கணக்கியல்
வளர்ச்சியல்
கணக்கு பதிவியல்
எலிக்குடும்பம்

எலிக்குடும்பம் அல்லது முரிடே (Muridae) என்பது பாலூட்டி வகுப்பில் உள்ள குடும்பங்கள் யாவற்றினும் மிகப்பெரிய குடும்பம். இக் குடும்பத்தில் ஏறக்குறைய 650 சிற்றினங்கள் உள்ளன. இவை ஆசியா, ஆப்பிரிக்கா, ஐரோப்பா, ஆசுத்திரேலியா ஆகிய இடங்களில் இயற்கையாக வாழ்கின்றன. எலி இனங்கள் உலகெங்கும் அறிமுகப்படுத்தப்பட்டு எங்கும் பரவி உள்ளன. சுண்டெலி, வயல் எலிகள், கெர்பில் முதலியவை இந்தக் குடும்பத்தை சேர்ந்த எலி வகைகள் ஆகும். அறிவியற் பெயராகிய முரிடே என்பதன் பொருள் இலத்தீனில் எலி என்பதே. இச்சொல் கிரே என்பவரால் 1825-ல் முதன் முதலாகப் பயன்படுத்தப்பட்டது.

பண்புகள் 
எலிக்குடும்பத்து இனங்கள் உருவில் சிறியன. வாலின் நீளத்தைத் தவிர்த்தால் சற்றேறக்குறைய 10 செமீ இருக்கும். இவை 4.5 முதல் 8 செமீ வரையிலான குட்டி ஆப்பிரிக்கச் சுண்டெலி முதல் 48 செமீ வரையிலான பெரிய வெள்ளை பிலிப்பைன் எலிகள் வரை பல வகைப்பட்டன. இவ் எலிகளுள் சிலவற்றுக்கு நீண்ட கால்கள் உள்ளன. இதனால் இவை தாவிக் குதித்து நகரக்கூடியன. எலிகளின் பொதுவான நிறம் பழுப்பு. ஆனால், கறுப்பு, சாம்பல், வெள்ளை நிற எலிகளும் உண்டு. நால்வரி எலி போன்று உடலில் கோடுகள் கொண்ட இனமும் உண்டு. 
.

எலிக் குடும்பத்து இனங்கள் நன்றாக கேட்கும் திறனும், மணம் நுகரும் திறனும் கொண்டவை. பல்வேறு சூழல்களில் வாழ்கின்றன. காடுகளிலும், வயல்வெளிகளிலும், புல்வெளிகளிலும், உயர் மலைகளிலும் வாழ்கின்றன. கெர்பில் போன்ற எலி வகை இனங்கள் நீர் குறைந்த பாலைநிலங்களிலும் வாழ்கின்றன. எலி இனங்கள் தாவர உண்ணிகளாகவோ எல்லாம் உண்ணிகளாகவோ உள்ளன. வலுவான தாடை தசைகள் கொண்டுள்ளன. இவற்றின் முன்வெட்டிப்பற்கள் வாழ்நாள் முழுவதும் வளர்ந்துகொண்டே இருக்கின்றன. இவற்றின பல் வகையடுக்கு கீழ்க்காணுமாறு குறிக்கப்படும்:

எலிக்குடும்பிகள் ஓராண்டில் பல முறை பல குஞ்சுகள் ஈனுகின்றன. இவை புணர்ந்தபின்னர் 20-40 நாட்களில் குஞ்சுகள் ஈனுகின்றன. ஆனால் இவை இனத்துக்கு இனம் மிகவும் வேறுபடுகின்றன. பிறந்த எலிக்குஞ்சுகள் கண்பார்வை இல்லாமலும், உடலில் மயிர் இல்லாமலும், தன்னைக் காத்துக்கொள்ளும் திறம் இல்லாமலும் பிறக்கின்றன. ஆனால் எல்லா எலி இனங்களும் அப்படி இல்லை, எடுத்துக்காட்டாக முள்ளெலி.

படிவளர்ச்சி 
பிற சிறிய பாலூட்டிகளைப்போல, எலிக் குடும்பத்தின் படி வளர்ச்சியும் தெளிவாகத் தெரியவில்லை. தொல்லுயிர் படிவங்கள் மிகக் குறைவே. ஆசியாவில் வெப்பமண்டலப் பகுதிகளில் உள்ள ஆம்சிட்டர் (hamster) போன்ற ஏதோவொரு விலங்கில் இருந்து முன்பகுதி மியோசீன் (Miocene) ஊழிக்காலத்தில் தோன்றியிருக்கலாம் என்று ஒரு கருத்து உள்ளது. ஓலோசீன் (Holocene) ஊழிக்காலத்தில் மாந்தர்களோடு சேர்ந்து உலகமெல்லாம் பரவியது என நினைக்கின்றார்கள் 
.

உயிரின வகைப்பாடு 
எலிக்குடும்பம் (மூரிடுகள்,  Murids) 4 உட்குடும்பங்களில் (துணைக்குடும்பங்களில்), 140 பேரினங்களாக, மொத்தம் 650 எலி இனங்கள் உள்ளன.

உட்குடும்பம் அல்லது துணைக்குடும்பங்கள் 
 தியோமினே (முள்ளெலி, கம்பிமுடி எலி)
 ஜெர்பிலினே (கெர்பில்கள், சிர்டு, மணல் எலிகள்)
 லீமாகோமினே (டோகோ எலி)
 லோபியோமைனே (கொண்டை எலி)
 முரினே (ஆசிய, ஆப்பிரிக்க, ஐரோப்பிய எலிகள்)
 †சூடோகிரிசெடோடோன்டினே

மேற்கோள்கள்

வெளி இணைப்புகள்
 
 Muridae at Mammal Species of the World
 "Walker's Mammals of the World." Google Books. 08 Nov. 2015.
 ADW: Muridae: INFORMATION

பாலூட்டிக் குடும்பங்கள்
இந்திய மக்களவைத் தலைவர்

இந்திய மக்களவைத் தலைவர்
இந்திய நாடாளுமன்றத்தின் கீழ் அவையான மக்களவையை நடத்தும் தலைவரைக் குறிப்பதாகும். மூன்றாம் உலக நாடுகளில் (வெஸ்ட்மினிஸ்டர் அரசாங்கம்) உள்ள பேரவைகளில் பயன்படுத்தப்படும் சொல்லையே இந்தியாவிலும் பயன்படுத்தப்படுகின்றது.

மக்களவைத்தலைவர் 5 ஆண்டுகளுக்கொருமுறை நடத்தப்படுகின்ற தேர்தலில் வெற்றிபெற்ற உறுப்பினர்கள் பங்குபெரும்  மக்களவையின் முதல் கூட்டத்தில் உறுப்பினர்களால் ஒருமனதாகத் தேர்ந்தெடுக்கப்படுகின்றார். அதன்பின் அவர் பதவி விலகினாலன்றி வேறு ஒருவரை அப்பதவியில் நியமிக்க  முடியாது.

மக்களவைத் தலைவரின் அதிகாரங்கள் 

மக்களவைத் தலைவரே பேரவையே நடத்துபவர், கண்காணிப்பவர் மற்றும் பேரவைகளின் அலுவல்களை கவனிப்பவரும் அவரே.

மசோதா

மசோதாவின் தன்மைகளை ஆராய்ந்து (பண விடை மசோதா மற்றும் பண விடையில்லா மசோதா) அதன்படி தாக்கல் செய்ய அனுமதிக்கின்றார். பேரவையை அதன் மாண்புக் குறையாமல், இறையாண்மைக் குறையாமல், ஒழுக்கத்துடன் நடைபெறக் கடப்பாடுக் கொண்டுள்ளார்.

தீர்மானங்கள்

தீர்மானங்களை அவரின் அனுமதியின்றித் தாக்கல் செய்யமுடியாது. நம்பிக்கையில்லாத் தீர்மானம், ஒத்திவைப்புத் தீர்மானம், கண்டனத் தீர்மானம்  மற்றும் கவன ஈர்ப்புத் தீர்மானம் போன்றத் தீர்மானங்களை அனுமதிக்கின்றார். அவரின் இசைவினால் விவாதங்கள் ஏற்கப்படுகின்றன மற்றும் தள்ளுபடி செய்யப்படுகின்றன.

தேர்தல்

மக்களவைத் தலைவரின் தேர்தலை குடியரசுத் தலைவர் தீர்மானிக்கின்றார்.

மக்களவைத் தலைவர்கள்

மேற்கோள்கள்

வெளி இணைப்புகள்
மக்களவைத் தலைவர் அலுவலகம்
மக்களவைத் தலைவர் தேர்வு முறை - காணொலி    
 மக்களவைத் தலைவரின் அதிகாரங்கள் - காணொலி
இந்தியக் குடியரசுத் துணைத் தலைவர்

இந்தியக் குடியரசுத்  துணைத் தலைவர் - இந்தியாவின் இரண்டாவது மிக உயர் பதவிக்குரியதாகும், குடியரசுத் தலைவருக்கு அடுத்த நிலையில் வரும் பதவியாகும். துணைக்குடியரசுத்தலைவரே நாடாளுமன்றத்தின் மாநிலங்களவைத் தலைவராவார். எனினும் இவருக்கு மாநிலங்க‌ளவை ஓட்டெடுப்பில் ஓட்டளிக்கும் உரிமை இல்லை. ஏனெனில் இவர் மாநிலங்களவை உறுப்பினர் அல்லர். எனினும் ஓட்டுக்கள் சமநிலையில் இருக்கும் போது இவர் ஓட்டளிக்கலாம்.

இந்திய அரசியலமைப்புச் சட்டவிதி 63 ல் குறிப்பிட்டுள்ளபடி துணைக் குடியரசுத் தலைவர் நியமனம் செய்யப்படுகின்றார். குடியரசுத் தலைவருக்கு கோரப்படும் அனைத்துத் தகுதிகளும் இவருக்கும் கோரப்படும்.  இந்தியக் குடிமகனாக இருத்தல் அவசியம்.

குடியரசுத் தலைவர் எதிர்பாராத இறப்பின் நிமித்தம் அல்லது அவர் பதவிக்காலம் முடிவுற்ற நிலை அல்லது அவர் பணியிலிருந்து நீங்குதல் போன்ற காலங்களில் துணைக்குடியரசுத் தலைவரே குடியரசுத் தலைவர் பதவியில் மீண்டும் புதியக் குடியரசுத் தலைவர் தேர்ந்தெடுக்கும் வரையில் பதவி வகிப்பார்.

தேர்ந்தெடுக்கும் முறை 
ஒவ்வொரு 5 ஆண்டிற்கு ஒரு முறை துணைக்குடியரசுத் தலைவர் பதவி முடிவுறும் சமயத்தில்  நாடாளுமன்றத்தின் இரு அவைகளின் உறுப்பினர்களால்  தேர்ந்தெடுக்கப்படுகின்றார். ஆனால் மக்களவை மற்றும் மாநிலங்களவையின் நியமன உறுப்பினர்கள் வாக்களிக்க முடியாது.

இந்திய அரசியலமைப்பு சட்ட விதி 67 பி  ன் படி நாடாளுமன்றத்தின் இரு அவைகளாலும்  அவருக்கு எதிரான தீர்மானத்தின் வாக்கெடுப்பில் (ஒட்டெடுப்பில்) வெற்றி பெற்றாலின்றி அவரை எவ்வகையிலும் நீக்கவியலாது.

ஊதியம் 

துணைக்குடியரசுத் தலைவரின் ஊதியம் இந்திய அரசியலமைப்பில் வரையறுக்கப்படவில்லை. இருப்பினும் மாநிலங்களவைத் தலைவரின் அலுவல் நிலைக்காரணமாக அதற்கு நிகரான ஊதியம் வழங்கப்படுகின்றது.

இந்தியக் குடியரசுத் துணைத் தலைவர்கள் 

முன்னாள் குடியரசுத் துணைத் தலைவர்கள்.

இவற்றையும் பார்க்கவும்

 இந்தியக் குடியரசுத் தலைவர்
இந்தியக் குடியரசுத் துணைத் தலைவர்களின் பட்டியல்

மேற்கோள்கள்

வெளிப்புற இணைப்புகள்
 இந்தியக் குடியரசுத் துணைத் தலைவர் (அதிகாரப்பூர்வ இணையம்) 
இந்தியக் குடியரசுத் துணைத்தலைவர் - காணொலி  
 மாநிலங்களவைத் தலைவரின் அதிகாரங்கள் - காணொலி  

இந்திய அரசு
இந்தியக் குடியரசுத் துணைத் தலைவர்கள்
மாநிலங்களவைத் தலைவர்கள்
மாநிலங்களவை
தேனி மக்களவைத் தொகுதி

தேனி மக்களவைத் தொகுதி (Theni Lok Sabha constituency), இந்தியாவின், தமிழ்நாட்டின், 39 மக்களவைத் தொகுதிகளுள், 33-ஆவது தொகுதி ஆகும்.

தொகுதி மறுசீரமைப்பு 
2008ஆம் ஆண்டில் நடந்த தொகுதி தொகுதி மறுசீரமைப்பில், தேனி மாவட்டத்தில் இருந்த பெரியகுளம் மக்களவைத் தொகுதி நீக்கப்பட்டு, தேனி மக்களவைத் தொகுதி புதிதாக உருவாக்கப்பட்டது. பெரியகுளம் மக்களவைத் தொகுதி என்பது தேனி (சட்டமன்றத் தொகுதி), பெரியகுளம் (சட்டமன்றத் தொகுதி), ஆண்டிப்பட்டி (சட்டமன்றத் தொகுதி), கம்பம் (சட்டமன்றத் தொகுதி), போடிநாயக்கனூர் (சட்டமன்றத் தொகுதி) ஆகிய 5 தேனி மாவட்டத்துத் தொகுதிகளையும், சேடப்பட்டி (சட்டமன்றத் தொகுதி) எனும் மதுரை மாவட்டத் தொகுதியையும் உள்ளடக்கியதாக இருந்தது. இவற்றுள் 2008 ஆம் ஆண்டில் நடைபெற்ற தொகுதிச்சீரமைப்பில் சேடபட்டித் தொகுதியானது உசிலம்பட்டித் தொகுதியோடு இணைக்கப்பட்டது; தேனித்தொகுதியின் ஒருபகுதி போடித் தொகுதியோடும் இன்னொரு பகுதி கம்பம் தொகுதியோடும் இணைக்கப்பட்டுவிட்டன.

சட்டமன்றத் தொகுதிகள் 
இம்மக்களவைத் தொகுதியில் மொத்தம் 6 சட்டமன்றத் தொகுதிகள் அடங்கியுள்ளன. அவை:

மக்களவைத் தொகுதி உறுப்பினர்கள்

18-ஆவது மக்களவைத் தேர்தல் (2024)

17-ஆவது மக்களவைத் தேர்தல் (2019) 
இத்தேர்தலில் அனைத்திந்திய அண்ணா திராவிட முன்னேற்ற கழகத்தைச் சேர்ந்த இரவீந்திரநாத் குமார், காங்கிரசு வேட்பாளரான ஈ. வெ. கி. ச. இளங்கோவன், 76,693 வாக்குகள் வேறுபாட்டில் வென்றார்.

வாக்குப்பதிவு

16-ஆவது மக்களவைத் தேர்தல் (2014)

முக்கிய வேட்பாளர்கள்

வாக்குப்பதிவு

15-ஆவது மக்களவைத் தேர்தல் (2009) 
22 வேட்பாளர்கள் போட்டியிட்டதில், காங்கிரசின் ஆரூண் ரசீத், அஇஅதிமுகவின் தங்க தமிழ்செல்வனை, 6,302 வாக்குகள் வேறுபாட்டில் வென்று, தேனி மக்களவைத் தொகுதியின் முதல் உறுப்பினராகத் தேர்வு பெற்றார்.

மேற்கோள்கள் 

தேனி மாவட்டம்
இந்தியத் தேர்தல்கள்

இந்தியக் குடியரசு உலகில் உள்ள மக்களாட்சி நாடுகளில் அதிக மக்கள் தொகை கொண்டதாகும். 18 வயது நிரம்பிய அனைத்து இந்தியக் குடிமக்களுக்கும் வாக்குரிமை அளிக்கப்பட்டுள்ளது. 2009ம் ஆண்டு கணக்கின்படி 71.4 கோடி பேர் இந்தியாவில் வாக்குரிமை பெற்றிருந்தனர்.

இந்திய நாடாளுமன்றத்தின் கீழவையான மக்களவை, மாநில சட்டமன்றங்களுக்கும், உள்ளாட்சி அமைப்புகள் ஆகியவற்றுக்கு நேரடித் தேர்தல்கள் நடைபெறுகின்றன. ஒரு வாக்காளருக்கு ஒரு வாக்கு என்ற விதிப்படி இத்தேர்தல்கள் அமைகின்றன. வேட்பாளர்களும் அதிக வாக்குகளைப் பெற்றவர் (plurality) வெற்றி பெறுகிறார். நாடாளுமன்றத்தின் மேலவையான மாநிலங்களவை உறுப்பினர்கள், இந்தியக் குடியரசுத் தலைவர், இந்தியக் குடியரசுத் துணைத் தலைவர் ஆகியோர் நேரடித் தேர்தல் மூலம் தேர்ந்தெடுக்கப்படுவதில்லை. மாறாக நேரடியாக மக்களால் தேர்ந்தெடுக்கப்பட்ட பிரதிநிதிகளால் தேர்ந்தெடுக்கப்படுகின்றனர்.

தேசிய அளவில் தேர்தல்களை இந்தியத் தேர்தல் ஆணையம் நடத்துகிறது. இது ஒரு தன்னாட்சி பெற்ற அமைப்பு. இது தவிர மாநில அளவிலான தேர்தல்களை நடத்த மாநிலந்தோறும் இதன் கீழ் மாநில தேர்தல் ஆணையங்கள் செயல்படுகின்றன. 20ம் நூற்றாண்டின் இறுதிவரை வாக்குச்சீட்டுகளை பயன்படுத்தி தேர்தல்கள் நடத்தப்பட்டன. தற்போது பெரும்பாலும் மின்னணு வாக்குப்பதிவு இயந்திரங்களைப் பயன்படுத்தி நடத்தப்படுகின்றன.

மேலும் காண்க
இந்தியப் பொதுத் தேர்தல்கள்

மேற்கோள்கள்

இந்தியத் தேர்தல்கள்
செயலாட்சியர்

அரசியலில் செயலாட்சியர் அல்லது செயலாட்சிப் பிரிவு அல்லது செயல் நிறைவேற்றுப்பிரிவு (Executive) என்பது அரசின் ஆணைகளையும், செயல்களையும் முறைப்படி நாள்தோறும் நிறைவேற்றும் அதிகாரமும் பொறுப்பும் கொண்டவர்களையும், அவர்கள் அடங்கிய அரசுப் பிரிவையும் (அரசின் கிளையையும்) குறிக்கும். இவர்கள் அதிகாரப் பகிர்வின் மூலம் அரசு இயந்திரம் செயல்பட வழிவகுக்கின்றனர்.

மேற்கோள்கள்

அரசியல்
பாலிசென்ட்ரைடீ

பாலிசென்ட்ரைடீ (Polycentridae), பேர்சிஃபார்மசு ஒழுங்கைச் சேர்ந்த ஒரு மீன் குடும்பம் ஆகும். இவை தென்னமெரிக்காவைச் சேர்ந்த நன்னீரில் வாழும் சிறிய மீன்கள் ஆகும். இவற்றின் தலை பெரியது. மறைந்திருப்பதற்கு வாய்ப்பான இவற்றின் நிறமும், வெளியே துருத்தப்படக்கூடிய வாயும், இவை நகரும் விதமும் தம்மிலும் பெரிய இரைகளைக் கூடப் பிடிப்பதற்கு இக்குடும்ப மீன்களுக்கு உதவியாக உள்ளன. இவை பிற மீன்கள், நீர்வாழ் பூச்சிகள், முதுகெலும்பிலிகள் போன்றவற்றைப் பிடித்து உண்கின்றன.

பேரினங்களும், இனங்களும்
 பேரினம் மானோசிரசு (Monocirrhus) 
 மானோசிரசு பாலியகாந்தசு (Monocirrhus polyacanthus)எக்கெல், 1840
 பேரினம் பாலிசென்ட்ரசு (Polycentrus)
 பாலிசென்ட்ரசு இசுக்கோம்பர்க்கீயை (Polycentrus schomburgkii)மில்லரும் டிரோச்செலும் 1849

வகைப்பாட்டுக் குறிப்பு
பாலிசென்ட்ரசு இசுக்கோம்பர்க்கீயை முன்னர் நாண்டைடீ குடும்பத்தில் சேர்க்கப்பட்டிருந்தது.

இவற்றையும் பார்க்கவும்
 மீன் குடும்பங்கள் பட்டியல்
 பேர்சோய்டீ

உசாத்துணை
 ஃபிஷ்பேஸ்.ஆர்க் 

மீன் குடும்பங்கள்
இடது முன்னணி (இந்தியா)

இடது முன்னணி (Left Front, வங்காளம்; বাম ফ্রন্ট, பேம் சாரி) இந்திய இடது சாரிக் கட்சிகளின் கூட்டமைப்பைக் குறிப்பதாகும். இந்தியாவில் மேற்கு வங்காளம், கேரளா மற்றும் திரிபுரா மாநிலங்களில் இடது சாரி கூட்டணிகளின் ஆட்சி நடைபெறுகின்றது. இம்மூன்று மாநிலங்களிலும் இடதுசாரிக் கட்சிகள் பலம் வாய்ந்து விளங்குகின்றன.

மேற்கு வங்காளம்
மேற்கு வங்காளத்தில் இடது சாரிக் கூட்ணியில் இணைந்துள்ள கட்சிகள்:

இந்தியப் பொதுவுடைமைக் கட்சி
இந்தியப் பொதுவுடைமைக் கட்சி (மார்க்சியம்)
புரட்சி சமதர்மக் கட்சி (சோசலிசம்)
அனைத்திந்திய முன்னேற்ற முன்னணி (பாரவர்டு பிளாக்)
இந்தியப் புரட்சிப் பொதுவுடைமைக் கட்சி
மார்க்சிய முன்னேற்ற முன்னணி (மார்க்சிய பார்வர்டு பிளாக்)
மேற்கு வங்காள சமதர்மக் கட்சி (சோசலிசக் கட்சி)
மக்களாட்சி சமதர்மக் கட்சி (டெமாக்கரட்டிக் சோசலிசம்)
புரட்சி வங்காளக்  காங்கிரசு (பைப்லோபி பங்களா காங்கிரஸ்)

புரட்சிப் பொதுவுடைமை இயக்கம் 1995 முதல் 2000 வரை இடது சாரியில் உறுப்பினாரக இருந்தது. மேற்கு வங்காள இடது சாரியின் அமைப்பாளராக பீமன் போஸ் உள்ளார். மார்க்சிய பொதுவுடைமைக் கட்சியின் பொதுக்குழு (பொலிட் பீரோ) உறுப்பினர் ஆவார்.

திரிபுரா
திரிபுரா மாநில இடதுசாரி கூட்டணியில் உள்ள கட்சிகள்

இந்தியப் பொதுவுடைமைக் கட்சி (மார்க்சியம்)
இந்தியப் பொதுவுடைமைக் கட்சி
புரட்சி சமதர்மக் கட்சி (சோசலிசம்)
அனைத்திந்திய முன்னேற்ற முன்னணி (பார்வர்டு பிளாக்)

கேரளா
கேரள மாநிலத்தில் ஆட்சி ஆமைத்துள்ள மார்க்சிய பொதுவுடைமைக் கட்சிகளின் கூட்டணியை
இடது மக்களாட்சி முன்னணி என்று அழைக்கப்படுகின்றது.

தமிழ் நாடு
தமிழ் நாட்டில் இந்திய பொதுவுடைமைக் கட்சி, மற்றும் இந்திய பொதுவுடைமைக் கட்சி (மார்க்சியம்) ஆகியவை தனித்து செயல்படுகின்றன. 1964ல் இரு கட்சிகளும் பிளவுபட்டதிலிருந்து பெரும்பாலும் தேர்தல்களில் வெவ்வேறு அணிகளில் இருந்துள்ளன. 2001லிருந்து தேர்தல்களில் ஒரே கூட்டணியில் போட்டியிடுகின்றன. தேசிய அரசியலில் மட்டும் ஓரணியாக செயல்படுகின்றன.

மகாராஷ்டிரம்
மகாராஷ்டிரம் மாநிலத்தில் இந்திய அமைதித் தொழிலாளர் கட்சி, காம்நகர் அகதி மற்றும் சேக்காரி சங்கம்  இவைகளுடன் கூட்டணி அமைத்துள்ளது.

வெளி இணைப்புகள்
 இந்தியப் பொதுவுடைமைக் கட்சியின் இணையம்
 மார்க்சிய இந்தியப் பொதுவுடைமைக் கட்சியின் இணையம்

மேற்கோள்கள்

இந்திய அரசியல் கட்சிகள்
மூன்றாவது மக்களவை

இந்திய நாடாளுமன்றத்தின் மூன்றாவது மக்களவை 1962 பொதுத் தேர்தலில் வெற்றி பெற்ற உறுப்பினர்களைக் கொண்டு கட்டமைக்கப்பட்டது. இதன் பதவிக் காலம் - 1962 - 1967. இதன் முக்கிய உறுப்பினர்கள்:

மேற்கோள்கள்

இந்திய நாடாளுமன்றம்
இந்திய மக்களவை
3வது மக்களவை உறுப்பினர்கள்
நான்காவது மக்களவை

இந்திய நாடாளுமன்றத்தின் நான்காவது மக்களவை 1967 பொதுத் தேர்தலில் வெற்றி பெற்ற உறுப்பினர்களைக் கொண்டு கட்டமைக்கப்பட்டது. இதில் பங்காற்றிய சில முக்கிய உறுப்பினர்கள்.

மேற்கோள்கள்

இந்திய நாடாளுமன்றம்
இந்திய மக்களவை
கெப்லர் (விண்கலம்)

கெப்லர் (Kepler) என்பது வேறு விண்மீன்களைச் சுற்றிவரும் பூமியைப் போன்ற கோள்களை ஆராய்வதற்கென நாசா ஆய்வு நிறுவனத்தினால் விண்வெளிக்கு அனுப்பப்பட்ட ஒரு விண்வெளித் தொலைநோக்கி விண்கலம் ஆகும். இதனுடன் பொருத்தப்பட்டிருக்கும் ஒளியளவியின் உதவியுடன், 3.5 ஆண்டுகளில் கிட்டத்தட்ட 100,000 விண்மீன்களின் ஒளிச்செறிவைக் கணக்கிடும். இதன் மூலம் விண்மீன் ஒன்றை அதன் கோள்கள் சுற்றிவரும் முறையை பார்த்து அறியலாம் எனக் கருதப்படுகிறது. ஜெர்மனியின் புகழ்பெற்ற வானியலாளர் ஜொகான்னஸ் கெப்லர் அவர்களின் நினைவாக இத்திட்டத்திற்கு கெப்லர் திட்டம் எனப் பெயர் வைக்கப்பட்டது.

கெப்லர் விண்கலம் 2009, மார்ச் 6 ஆம் நாள் கீழைத்தேய நேரத்தின் படி 22:49 மணிக்கு (மார்ச் 7, 03:49 ஒருங்கிணைந்த அனைத்துலக நேரம்) விண்ணுக்கு ஏவப்பட்டது.

கெப்லர் விண்வெளித் திட்டத்தின் முதல் ஆய்வு முடிவுகள் 2010, ஜனவரி 4 ஆம் நாள் அறிவிக்கப்பட்டன: முதல் ஆறுவார கால ஆய்வுகளின் படி முன்னர் எப்போது கண்டுபிடிக்கப்படாத ஐந்து புதிய புறக்கோள்களை கெப்லர் விண்கலம் கண்டுபிடித்திருக்கிறது. இவை அனைத்தும் தமது விண்மீன்களுக்கு மிகக் கிட்டவாகச் சுற்றி வருபவை. இவற்றில் ஒன்று ஏறத்தாழ நெப்டியூன் அளவிலும், ஏனையவை வியாழன் அளவிலும் உள்ளன. இவற்றில் கெப்லர்-7பி இதுவரை கண்டுபிடிக்கப்பட்ட புறக்கோள்களில் மிகவும் அடர்த்தி குறைவானதாகும்.

2016 ஆம் ஆண்டு கணக்குப்படி இதுவரை 100 புதிய கோள்களை இது கண்டுபிடித்துள்ளது. இஃது அன்மையில் பழுதடைந்தபோதிலும் இதன் இரண்டாவது சுற்றில் கே2 மிஷன் (Second Light (K2)) மூலம் புதிய கோள்களைக் கண்டுபிடிக்கத் தொடங்கியது குறிப்பிடட்தக்கது. இதன் அறுகில் கடந்து செல்லும் வெளிச்சத்தைக்கொண்டு வேறு வேறு கிரகங்களை இது கண்டுபிடிக்கிறது. இது 2013 மே மாதம் மீண்டும் பழுதடைந்த போதிலும் சோலார் ரேடியேசன் மூலம் தொலை நோக்கியை செயல்பட செய்யலாம் என்று விஞ்ஞானிகள் கண்டுபிடித்துள்ளார்கள். மொத்தமாக 80 நாட்கள் கண்காணிப்பில் 60,000 நட்சதிரங்கள், 7,000 இடப்பெயர்வு சமிக்ஞைகள் போன்ற வற்றை இது கண்டுபிடித்துள்ளது. இதன் முடிவுகள் ஒரு சதவீதம் மட்டுமே தவறாக இருக்கலாம் என்று விஞ்ஞானிகள் கூறுகின்றனர்.

மேலும் காண்க
 கிலோ பாகை மிகச் சிறிய தொலைநோக்கி (கெல்ட்)
 கோரோட்
 அகல் கோணக் கோள் தேட்டம்

குறிப்புகள்

மேற்கோள்கள்

வெளி இணைப்புகள் 

  by NASA's Ames Research Center
 Kepler website by நாசா
 Kepler Science Center  by NASA's Ames Research Center
 Kepler public data archive by the Space Telescope Science Institute
 Kepler – Tally of Exoplanets (த நியூயார்க் டைம்ஸ்; October 30, 2018)
 Strömgren survey for Asteroseismology and Galactic Archaeology

 
புறக்கோளியல்
விண்வெளித் தொலைநோக்கிகள்
மான் பன்றி

மான் பன்றி (Babirusa) என்னும் ஒருவகைப் பன்றிக் குடும்பத்துப் பேரினம் இந்தோனேசியத் தீவுகளில் ஒரு மாநிலமான மலுக்குத் தீவுகளில் உள்ள புரு, சுலா ஆகிய தீவுகளில் வாழ்கின்றன. இப் பேரினத்தில் நான்கு கொம்புகள் கொண்ட சுலாவெசி நாற்கொம்புப் பன்றி ஓரளவுக்கு அறியப்பட்ட விலங்கு. நான்கு கொம்புகள் உள்ள விலங்கு என்று கூறினாலும், அவற்றுள் இரண்டு கொம்புகள் இவ்விலங்கின் கீழ்த் தாடையில் உள்ள நாய்ப் பற்கள் அல்லது புலிப் பற்கள் ஆகும். இதனை எயிறு என்றும் கூறுவர். மேற்றாடையில் இருந்தும் நடுவே நெற்றிப்புறமாக வளைந்து உள்ள மேலும் இரண்டும் கொம்புகளும் எயிறே. இப் பேரினத்தில் உள்ள விலங்குகள் சூயிடீ என்னும் பன்றிக் குடும்பத்தைச் சேர்ந்தவை.

பெயர்க்காணம்
Babirusa என்றால் இந்தோனேசிய மொழியில் மான் பன்றி என்று பொருள்.

இனங்கள் 
 புரு பபிரூசா, Babyrousa babyrussa – also known as the Hairy or Golden Babirusa.
 †Babyrousa bolabatuensis (subfossil)
 சுலாவெசி நாற்கொம்புப் பன்றி, சுலாவெசி முக்கொம்புப் பன்றி, பேபிரவுசா செலெபென்சிசு (Babyrousa celebensis ).
 தோகியன் மான் பன்றி பேபிரவுசா தோக்கியன்சிசு

மேற்கோள்கள், அடிக்குறிப்புகள் 

இரட்டைப்படைக் குளம்பிகள்
இந்தோனேசிய விலங்குகள்
பன்றிக் குடும்பம்
தமிழ்நாடு அரசு

தமிழ்நாடு அரசு
1986 வரை தமிழ்நாடு அரசு ஈரவைகள் கொண்ட (சட்டப்பேரவை மற்றும் சட்ட மேலவை) அரசாக செயல்பட்டது. அதன் பின் இன்று ஓரவையான சட்டமன்றத்தை மட்டும் கொண்டு செயல்பட்டு வருகின்றது. இதன் தலைமையிடம் சென்னையில் உள்ள, புனித ஜார்ஜ் கோட்டையில் உள்ளது.

ஆளுநர், தமிழக அரசிற்கான இந்திய அரசியலமைப்புத் தலைவராகச் செயலாற்றுகிறார். தமிழக முதல் அமைச்சர் மற்றும் அவரது அமைச்சரவையின் ஆலோசனைகளின் பேரில் தமிழக ஆளுநர்  செயல்படுகிறார். நீதித்துறை சென்னை உயர் நீதிமன்றத் தலைமை நீதிபதியின் கீழ் இயங்குகின்றது.

தற்பொழுதைய ஆட்சியாளர் 

தமிழகத்தின் தற்போதைய ஆளுநர் , தற்போதைய முதல்வர் , தற்போதைய தலைமைச் செயலாளர் நா. முருகானந்தம், இந்திய ஆட்சிப் பணி, தற்போதைய தலைமை நீதிபதி  க. இரா. சிறீராம் ஆகியோர் ஆவர்.

தொகுதிகள் 
2011 மக்கள் தொகை கணக்கெடுப்பின்படி, தமிழ்நாடு மாநிலத்தில் மொத்த மக்கள் தொகை 72,138,959 ஆகும். இது 130,058 கிமீ² பரப்பளவைக் கொண்டுள்ளது. தமிழக அரசின் ஆளுமைக்குட்பட்ட 234 சட்டசபைத் தொகுதிகளும், 39 மக்களவைத் தொகுதிகளும் உள்ளன. தமிழக அரசு 38 மாவட்டங்களையும், 87 வருவாய் கோட்டங்களையும், 310 வட்டங்களையும், 21 மாநகராட்சிகளையும், 138 நகராட்சிகளையும், 385 ஊராட்சி ஒன்றியங்களையும், 528 பேரூராட்சிகளையும், 12,618 கிராம ஊராட்சிகளையும் உள்ளடக்கியது.

மின் ஆளுமை 
தமிழ்நாடு மாநிலம், மின் ஆளுமையை அறிமுகப்படுத்தியதன் விளைவாக மற்ற மாநிலங்களிலிருந்து விலகி முன்னோடி மாநிலமாக திகழ்கின்றது. அரசு பதிவேடுகள், நிலப்பதிவு, பட்டா போன்றவைகளை அனைத்து கிராம, நகர, சார் பதிவாளர் அலுவலகங்களில் கணிணி மயமாக்கலின்  மூலம் அனைவரும் எளிதில் மற்றும் துரிதமாக பயன்பெரும் விதமாக, அரசின் செயல்பாடுகளை அனைவரும் அறியும்  விதமாக மாற்றப்பட்டதில், தமிழக அரசுக்கு பெரும் பங்கு உண்டு.

அமைச்சர்கள் 

தமிழகத்தில் மொத்தம் முதலமைச்சருடன் சேர்த்து 35 அமைச்சர்கள் உள்ளனர்.
 மு. க. ஸ்டாலின்
 துரைமுருகன்
 கே. என். நேரு
 இ. பெரியசாமி
 எ. வ. வேலு
 எம். ஆர். கே. பன்னீர்செல்வம்
 கே. கே. எஸ். எஸ். ஆர். ராமச்சந்திரன்
 தங்கம் தென்னரசு
 உதயநிதி ஸ்டாலின்
 எஸ். ரகுபதி
 சு. முத்துசாமி
 கே. ஆர். பெரியகருப்பன்
 தா. மோ. அன்பரசன்
 எம். பி. சாமிநாதன்
 பெ. கீதா ஜீவன்
 அனிதா ஆர். ராதாகிருஷ்ணன்
 ஆர். எஸ். இராஜ கண்ணப்பன்
 கே. இராமச்சந்திரன்
 அர. சக்கரபாணி
 ஆர். காந்தி
 மா. சுப்பிரமணியம்
 பி. மூர்த்தி
 எஸ். எஸ். சிவசங்கர்
 பி. கே. சேகர் பாபு
 பழனிவேல் தியாகராஜன்
 டி. ஆர். பி. ராஜா
 செஞ்சி கே. எஸ். மஸ்தான்
 அன்பில் மகேஷ் பொய்யாமொழி
 சிவ. வீ. மெய்யநாதன்
 சி. வி. கணேசன்
 மனோ தங்கராஜ்
 மா. மதிவேந்தன்
 என். கயல்விழி செல்வராஜ்

இவற்றையும் பார்க்க 
 தமிழ்நாடு சட்டமன்ற வளாகம்
 தமிழ்நாடு அரசுத் துறைகள்
 தமிழ்நாடு அரசு சட்டங்கள் மற்றும் விதிகள்

மேற்கோள்கள்

அதிகாரப்பூர்வ இணைய தளம் 
  தமிழ்நாடு அரசின் அதிகாரப்பூர்வமான இணையதளம்

தமிழ்நாடு அரசு
ஒளிப்படத் தொகுப்பேடு

ஒளிப்படத் தொகுப்பேடு என்பது ஒளிப்படங்களைச் சேகரித்து ஒரு புத்தகமாக வைப்பது ஆகும். இத்தொகுப்பேடு, படங்களை எளிதான முறையில் வைப்பதற்கு ஏதுவாகப்‌ பை போன்று அமைந்திருக்கும். ஒளிப்படத் தொகுப்பேடு பல வடிவங்களில் இருக்கும்.

இணையதள‌ம்
பல இணையதள ஒளிப்படத் தொகுப்புகளும் இப்போது பெருகிவருகின்றன. உதாரணமாக Picasa போன்றவை ஆகும்.

கையால் செய்யப்படும் ஒளிப்படத் தொகுப்பேடு
சிலர் தாமாகவே உருவாக்கும் கையால் செய்யப்படும் ஒளிப்படத் தொகுப்பேடுகளும் உண்டு.

மென்பொருள்
பல மென்பொருள் ஒளிப்படத் தொகுப்பேடுகளும் உண்டு உதாரணமாக Picasa, Yahoo Photo போன்றவை ஆகும்.

வெளியிணைப்புக்கள்
OPUS Photo Albums.

மேற்கோள்கள்

ஒளிப்படவியல்
அசல் (திரைப்படம்)

அசல் (Aasal) () சிவாஜி பிலிம்ஸ் தயாரிப்பில், சரணின் இயக்கத்தில் பெப்ரவரி 5,2010 ஆம் ஆண்டில் வெளிவந்த தமிழ்த் திரைப்படம் ஆகும். அஜித் குமார், சமீரா ரெட்டி, பாவனா மற்றும் பிரபு ஆகியோர் இப்படத்தில் முக்கிய பாத்திரங்களில் நடித்துள்ளனர். சரண் காதல் மன்னன், அமர்க்களம், அட்டகாசம் ஆகிய அஜித்தின் வெற்றி படங்களை இயக்கியவர் என்பது குறிப்பிடத்தக்கது, இதனால் ரசிகர்கள் இடையே மிகுந்த எதிர்பார்ப்புடன் வெளியான இத்திரைப்படத்தின் கதையை யூகி சேது எழுதியுள்ளார். இவர் ஏற்கனவே அஜித் குமார் நடித்த வில்லன் திரைப்படத்திற்கு கதை எழுதியவர் என்பது குறிப்பிடத்தக்கது. இந்தியில் டான் கா முகாப்லா என்ற பெயரில் மொழிமாற்றம் செய்யப்பட்டது.

வகை 
வர்த்தக, மசாலாப்படம்

பாத்திரங்களும் தொழினுட்பக் கலைஞர்களும்

பாத்திரங்கள்

தொழிநுட்ப கலைஞர்கள் 
சிவா‌ஜி பிலிம்ஸ் தயாரித்த படத்தில், அ‌ஜித் ஜோடியாக சமீரா ரெட்டி மற்றும் பாவனா நடித்துள்ளனர். சரணின் பிற படங்கள் போலவே இந்தப் படத்தின் அனைத்துப் பாடல்களையும் கவிப்பேரரசு வைரமுத்து எழுதியுள்ளார். நீரவ்சாவின் அசிஸ்டெண்ட் பிரசாந்த் படத்துக்கு ஒளிப்பதிவு. விவேக் கருணாகரன் காஸ்ட்யூம். படத்தை தயாரித்ததுடன் பிரபுவும் முக்கியமான வேடத்தில் நடித்துள்ளார்.
முதல் மூன்று படங்களுக்கு இசையமைத்த பரத்வா‌ஜ் நான்காவது முறையாக அ‌ஜித், சரண் கூட்டணியுடன் ஒன்றிணைந்த திரைப்படமாகும்.

பாடல்கள் 
இப்படத்திற்கு ஐந்தாவது முறையாக அஜித்துடன் இணைந்த பரத்வாஜ் ஸ்காட்லாந்து இசை குழுவினரான வை - கின்ஸ் உடன் சேர்ந்து இசை அமைத்துள்ளார்.

படப்பிடிப்பு 

படப்பிடிப்பு 2009 சூன் ஆரம்பித்து 31ம் திகதி டிசம்பர் நிறைவடைந்தது.

மேற்கோள்கள்

வெளி இணைப்புகள் 
 அசல் இணையத்தள தொகுப்பு 

2010 தமிழ்த் திரைப்படங்கள்
இந்தியத் தமிழ்த் திரைப்படங்கள்
அஜித் குமார் நடித்துள்ள திரைப்படங்கள்
பரத்வாஜ் இசையமைத்த திரைப்படங்கள்
பிரபு நடித்த திரைப்படங்கள்
ஆஸ்திரேலிய ஒலிபரப்புக் கூட்டுத்தாபனம்

ஆஸ்திரேலிய ஒலிபரப்புக் கூட்டுத்தாபனம் (Australian Broadcasting Corporation, பொதுவாக ABC (ஏபிசி) எனப்படுவது ஆஸ்திரேலியாவின் தேசிய பொது ஒலிபரப்புச் சேவையாகும்.

ஆண்டுக்கு ஆஸ்திரேலிய டாலர்கள் 840 மில்லியன் வரவு-செலவைக் கொண்டிருக்கும் இந்நிறுவனம் தொலைக்காட்சி, வானொலி, இணையச் செய்தி மற்றும் நடமாடும் செய்திச் சேவைகளை ஆஸ்திரேலியாவின் நகர மற்றும் பிராந்தியங்களில்வழங்க்குகின்றது. இவற்றை விட ஆஸ்திரேலிய வானொலி மூலமாக வெளிநாடுகளுக்கும் தனது சேவைகளை வழங்கி வருகிறது.

1929 ஆம் ஆண்டில் ஆஸ்திரேலிய ஒலிபரப்புக் கம்பனி என்ற பெயரில் ஆரம்பிக்கப்பட்ட இந்நிறுவனம் பின்னர் தேசிய மயமாக்கப்பட்டு 1932, ஜூலை 1 இல் அரசு நிறுவனமாக்கப்பட்டது. 1983 ஜூலை 1 முதல் இந்நிறுவனம் தற்போதைய ஆஸ்திரேலிய ஒலிபரப்புக் கூட்டுத்தாபனம் என்ற பெயரைப் பெற்றது.

தோற்றம் 
1929 ஆம் ஆண்டு ஆஸ்திரேலிய ஒலிபரப்பு நிறுவனம் என நிறுவப்பட்ட ஏபிசி, தனியார் பொழுதுபோக்கு மற்றும் உள்ளடக்க வழங்குநர்களின் அரசாங்க உரிமம் பெற்ற கூட்டமைப்பு ஆகும், மேற்பார்வையின் கீழ் இரண்டு அடுக்கு அமைப்பைப் பயன்படுத்தி வானொலி ஒளிபரப்ப  அங்கீகாரம் பெற்றது. ரேடியோ அலைவாங்கிகளின் மீது சுமத்தப்பட்ட உரிமம் கட்டணங்கள் மூலம் முதன்மையாக "A" அமைப்பு அதன் நிதி ஆதாரங்களைப் பெற்றது, ரேடியோ அலை பிராந்திய மற்றும் தொலைதூர பகுதிகள் என்று உள்கட்டமைப்பை உருவாக்குவது முக்கியத்துவம் அளித்தது.  "பி" அமைப்பு தனியார் தொழில் நுட்பத்தை நம்பியுள்ளது மற்றும் புதிய தொழில்நுட்பத்தை பயன்படுத்தி சாத்தியமான நிறுவனங்கள் நிறுவ தங்கள் திறன் மேம்படுத்தியுள்ளது. பொதுவான கீழ்நோக்கிய பொருளாதார போக்குகளைத் தொடர்ந்து, தேசிய உள்கட்டமைப்பில் தொழில்முனைவு முயற்சிகளால் நம்பகத்தன்மையுடன் போராடியது, 1932 ஆம் ஆண்டு சூலை 1 ஆம் தேதி "நிறுவனம்" முழு அரசுக்கு சொந்தமான நிறுவனமாக மாறியதுடன், ஆஸ்திரேலிய ஒலிபரப்பு ஆணையமாக மறுபடியும் மறுபெயரிடப்பட்டது, இது பிரித்தானிய, பிபிசி மாடலை ஒத்து இருந்தது.

மேற்கோள்கள்

வெளி இணைப்புகள் 
 ஏபிசி இணையத்தளம்
 ஏபிசியின் நண்பர்கள்

ஆத்திரேலிய ஊடகங்கள்
சிறப்பு ஒலிபரப்புச் சேவை

சிறப்பு ஒலிபரப்புச் சேவை (Special Broadcasting Service, SBS, எஸ்பிஎஸ்) எனப்படுவது ஆஸ்திரேலியாவில் இயங்கும் அரசு-சார்பு பொதுத் தொலைக்காட்சி மற்றும் வானொலி சேவை ஆகும். இந்நிறுவனத்தின் நோக்கம் "ஆஸ்திரேலியாவின் பல்கலாச்சாரத்தைப் பிரதிபலிப்பதும், அதன் மூலம் பன்-மொழி மற்றும் பல்கலாச்சார வானொலி, தொலைக்காட்சி சேவைகளை வழங்குவதும்" ஆகும்.

வரலாறு 
1975 ஆம் ஆண்டில் சிறுபான்மையின மக்களுக்காக சிட்னியிலும் மெல்பேர்ணிலும் இரண்டு சமூக உள்ளூர் வானொலி நிலையங்கள் நிறுவப்பட்டன. இவை எட்டு மொழிகளில் தமது மட்டுப்படுத்தப்பட்ட சேவைகளை நடத்தி வந்தன. இவற்றின் சேவைகளை ஒருமுகப்படுத்தும் நோக்கில் 1978 ஆம் ஆண்டு ஜனவரி 1 இல் சிறப்பு ஒலிபரப்புச் சேவை ஆரம்பிக்கப்பட்டு இவ்விரண்டு வானொலிகளையும் பொறுப்பேற்றுக் கொண்டது.

முதன் முதலில் மட்டுப்படுத்தப்பட்ட தொலைக்காட்சிச் சேவை ஏப்ரல் 1979 இல் ஆரம்பிக்கப்பட்டது. ஆங்கிலம் அல்லாத வேறு மொழிகளில் சிட்னியிலும் மெல்பேர்ணிலும் ஒளிபரப்பப்பட்டன. முழு நேர சேவைகள் 1980 அக்டோபர் 24 இல் ஐக்கிய நாடுகள் நாள் அன்று ஆரம்பிக்கப்பட்டன.

1983 அக்டோபர் 16 இல் இதன் சேவைகள் கான்பரா நகருக்கும் பின்னர் 1985 ஆம் ஆண்டில் பிறிஸ்பேன், அடிலெயிட் போன்ற நகரங்களுக்கும் தமது சேவைகளை வழங்க ஆரம்பித்தது.

ஆங்கிலம், சீனம், அரபு உட்பட உலக மொழிகள் பலவற்றில் தனது ஒலி/ஒளிபரப்பு நிகழ்ச்சிகளை தற்போது நடத்தி வருகிறது. எஸ்பிஎஸ் வானொலி மொத்தம் 68 மொழிகளில் அனைத்து ஆஸ்திரேலிய மாநிலங்களிலும் வானொலி ஒலிபரப்புகளை நடத்தி வருகிறது.

தமிழ்ச் சேவை 
எஸ்பிஎஸ் வானொலியே ஆஸ்திரேலியாவில் முதன் முதலில் தமிழ் மொழியில் ஒலிபரப்பைத் தொடங்கிய வானொலிச் சேவையாகும். இவ்வொலிபரப்பு 1978 இல் தொடங்கப்பட்டது. கிழமைக்கு ஒரு மணி நேரம் ஞாயிற்றுக்கிழமைகளில் பகல் 11:00 முதல் 12:00 மணி வரை தமிழ் நிகழ்ச்சிகள் நடத்தப்பட்டு வந்தன. 2013 ஏப்ரல் 29 முதல் கிழமைக்கு நான்கு நாட்கள் (திங்கள், புதன், வெள்ளி, ஞாயிறு நாட்களில்) இரவு 08:00 மணி முதல் 09:00 மணி வரை ஒலிபரப்பப்படுகின்றன. இலங்கை, இந்தியா, மலேசியா மற்றும் உள்ளூர் செய்திகள், நடப்பு நிகழ்வுகள், கலாச்சார நிகழ்ச்சிகள் ஒலிபரப்பாகின்றன. றைசல் என அழைக்கப்படும் ரேமண்ட் செல்வராஜா நிகழ்ச்சிகளைத் தொகுத்தளிக்கிறார். இணையம் மூலமாகவும் இந்நிகழ்ச்சிகளைக் கேட்கலாம்.

மேற்கோள்கள்

வெளி இணைப்புகள் 
 Official Site
 SBS தமிழ் 
 SBS Transmitter Site Locations and Frequencies 
 SBS Youth Orchestra 

ஆத்திரேலிய ஊடகங்கள்
ஆஸ்திரேலியத் தமிழ் வானொலிகள்
ஓமக்குச்சி நரசிம்மன்

ஓமக்குச்சி நரசிம்மன் (Omakuchi Narasimhan, இறப்பு: மார்ச் 11, 2009) ஒரு பழம்பெரும் தமிழ் நகைச்சுவை நடிகர். தமிழ், தெலுங்கு, மலையாளம், கன்னடம் ஆகிய மொழிகளில் ஆயிரத்திற்கும் மேற்பட்ட படங்களில் நகைச்சுவை மற்றும் குணசித்திர வேடங்களில் நடித்துள்ளார்.

வாழ்க்கைச் சுருக்கம் 
தமிழில் ஔவையார் (1953) திரைப்படம் மூலம் குழந்தை நட்சத்திரமாக அறிமுகமானவர் ஓமக்குச்சி நரசிம்மன். அதன் பிறகு சென்னையில் எல்.ஐ.சியில் பணிபுரிந்தபடியே 1969 ஆம் ஆண்டு "திருக்கல்யாணம்' படத்தில் நடித்தார். தொடர்ந்து சகலகலா வல்லவன், சூரியன், மீண்டும் கோகிலா, தம்பிக்கு எந்த ஊரு, குடும்பம் ஒரு கதம்பம், புருஷன் எனக்கு அரசன், போக்கிரி ராஜா உட்படப் பல திரைப்படங்களில் நடித்திருக்கிறார்.

"இந்தியன் சம்மர்' என்ற ஆங்கிலப் படத்திலும் நடித்துள்ள இவர், தலைநகரம் படத்திற்கு பிறகு திரைப்படங்களில் நடிக்கவில்லை.

நாடக இயக்குநர் தில்லைராஜனின், "நாரதரும் நான்கு திருடர்களும்" என்ற நாடகத்தில் நரசிம்மன், கராத்தே பயில்வான் வேடத்தில் நடித்தார். இக்காட்சி நகைச்சுவையாக அமைய வேண்டும் என்பதற்காக யப்பானைச் சேர்ந்த பிரபல கராத்தே வீரர் யாமக்குச்சியின் பெயரை நாடகத்தில் கதாபாத்திரத்தின் பெயராக வைக்க இயக்குநர் முடிவு செய்தபோது, தமிழில் அப்பெயரை ஓமக்குச்சி என்று வைத்தால் நகைச்சுவையாக இருக்கும் என்று நினைத்து, அப்பெயரையே வைத்தார். இந்த நாடகத்திற்கு மக்களிடையே பெரும் வரவேற்பு கிடைத்ததால், நூறு நாட்கள் வரை நடந்தது. அதிலிருந்தே
நரசிம்மனை, "ஓமக்குச்சி நரசிம்மன்" என அழைக்க ஆரம்பித்தனர்.

மறைவு 
இரண்டு ஆண்டுகளாகப் புற்றுநோயால் பாதிக்கப்பட்டிருந்த நரசிம்மன், தனது 73வது அகவையில் 2009, மார்ச் 12, வியாழன் இரவு 9.30 மணிக்கு சென்னையில் இறந்தார். இவருக்கு சரஸ்வதி என்ற மனைவியும், ஒரு மகனும், மூன்று மகள்களும் உள்ளனர்.

மேற்கோள்கள் 

நடிகர் ஓமக்குச்சி நரசிம்மன் மரணம் - தினமலர் செய்தி

வெளி இணைப்புகள் 
 'கொசுத்தொல்லை தாங்கமுடியலை' - சூரியன் திரைப்படக் காணொளி

தமிழ்த் திரைப்பட நடிகர்கள்
1936 பிறப்புகள்
2009 இறப்புகள்
தமிழ் நகைச்சுவை நடிகர்கள்
தஞ்சாவூர் மாவட்ட நபர்கள்

en:Omakuchi Narasimhan
எல்லைகளற்ற செய்தியாளர்கள்

எல்லைகளற்ற செய்தியாளர்கள் (Reporters Without Borders, அல்லது RWB, பிரெஞ்சு: Reporters sans frontières, எசுப்பானியம்: Reporteros Sin Fronteras, அல்லது RSF) என்பது ஊடகச் சுதந்திரத்தை வலியுறுத்தி வரும் ஒரு பன்னாட்டு அரச-சார்பற்ற நிறுவனம். இது பாரிசு நகரைத் தலைமையகமாகக் கொண்டு இயங்கி வருகிறது. இது 1985 ஆம் ஆண்டு பிரான்சின் மொண்டெபெலீயர் என்ற இடத்தில் ராபர்ட் மேனார்ட், ரொனி புரோமன், ஊடகவியலாளர் சான்-குளோட் கிலிபாட் ஆகியோரினால் ஆரம்பிக்கப்பட்டது.

ஐரோப்பிய நாடாளுமன்றத்தினால் ஆண்டு தோறும் வழங்கப்பட்டுவரும் சாகரொவ் விருது 2005 ஆம் ஆண்டில் எல்லைகளற்ற செய்தியாளர்களுக்கு வழங்கப்பட்டது.

மேலும் காண்க 
 இணையத் தணிக்கை

மேற்கோள்கள்

வெளி இணைப்புகள் 
 Reporters Without Borders

மனித உரிமை அமைப்புகள்
ஊடகவியல்
இலாபநோக்கற்ற நிறுவனங்கள்
சாகரவ் பரிசு பெற்றவர்கள்
சூழற்புத்தாக்கம்

சூழற்புத்தாக்கம் (Eco-innovation) என்பது, பேண்தகுநிலை வளர்ச்சிக்குப் பங்களிப்புச் செய்யும் உற்பத்திப் பொருட்களினதும், வழிமுறைகளினதும் புத்தாக்கத்தைக் குறிக்கும். இது, நேரடியாகவோ மறைமுகமாகவோ சூழலியல் மேம்பாட்டுக்கு உதவுவதற்காக அறிவை வணிகத் தேவைகளுக்குப் பயன்படுத்துவது ஆகும். இது, சூழலுக்கு உகந்த தொழில்நுட்பங்களை மேம்படுத்துவது முதல் சமூகம் ஏற்கக்கூடிய பேண்தகுநிலையை அடைவதற்கான புத்தாக்கம் சார் வழிமுறைகள் வரை சூழலியல் தொடர்பான பலவிதமான எண்ணக்கருக்களை உள்ளடக்குகிறது.

சூழற்புத்தாக்கக் கருத்துருவின் தோற்றம்
சூழற்புத்தாக்கம் என்னும் எண்ணக்கரு அண்மைக் காலத்தது ஆகும். குளோட் பசுலரும், பீட்டர் யேம்சும் எழுதிய நூலொன்று (1996) இது குறித்து முதலில் குறிப்பிட்ட நூல்களுள் ஒன்றாகும். இடற்குப் பின்னர் பீட்டர் யேம்சு எழுதிய கட்டுரையில் சூழற்புத்தாக்கம் என்பதன் வரைவிலக்கணத்தை வெளியிட்டார். இதன்படி, சூழற்புத்தாக்கம் என்பதை "வாடிக்கையாளருக்கும், வணிகருக்கும் பெறுமதியைக் கொடுப்பதோடு சூழலுக்கும் குறிப்பிடத்தக்க அளவு குறைவான தாக்கத்தைக் கொடுக்கும் புதிய பொருட்களும் வழிமுறைகளும் ஆகும்.

இவற்றையும் பார்க்கவும்
 சூழல்சார் வடிவமைப்பு
 சூழல்சார் செயற்றிறன்
 சூழல்சார் வளர்ச்சி
 அனைத்துலகப் புத்தாக்கச் சுட்டெண்
 பேண்தகுநிலை வடிவமைப்பு

வெளியிணைப்புக்கள்
 கழிவு = உணவு ஆவணப்படம்  - "தொட்டில் முதல் சுடுகாடு வரை" வடிவமைப்புக் கருத்துருவை அடிப்படையாகக் கொண்ட ஆவணப்படம். 
சூழற்புத்தாக்கம் 
சூழற்புத்தாக்கம்: நாளைய தொழில்நுட்பங்களுக்கான சாத்தியப்பாடுகளும் சவால்களும் (கோப்பகேகன் மாநாடு 2005) 
பேண்தகுநிலைப் புத்தாக்கக் கற்கை ஆய்வுகூடம் 
சூழல் தொழில்நுட்பங்கள் செயற்திட்டம் (ETAP) ஒரு ஐரோப்பிய ஆணைய முன்முயற்சி:
 சூழற்புத்தாக்கம் என்பது என்ன?  (என்வைரோவிண்டோசு-ஐரோப்பிய சூழல் முகமை).
சூழற்புத்தாக்கம்  பேண்தகுநிலை ஐரோப்பிய ஆய்வு நிறுவனம் (SERI)
சூழல்சார் உற்பத்திப் பொருட்கள்  புதிய சூழ்ல்ற்புத்தாக நிறுவனம் பற்றிய ஒரு அறிக்கை.
 விக்டோரியா சூழற்புத்தாக்க ஆய்வுகூடம் (VEIL)

மேற்கோள்கள்

சூழலியல்
புத்தாக்கம்
பிரித்தானிய அருங்காட்சியகம்

பிரித்தானிய அருங்காட்சியகம் என்பது இலண்டனில் அமைந்துள்ள, மனித வரலாறு, பண்பாடு என்பன தொடர்பான அருங்காட்சியகம் ஆகும். 7 மில்லியன்களுக்கு மேற்பட்ட காட்சிப் பொருட்களைக் கொண்டுள்ள இந்த அருங்காட்சியகம் உலகின் மிகவும் பெரியதும், முழுமையானதும் ஆகும். உலகின் எல்லாக் கண்டங்களில் இருந்தும் கொண்டுவரப்பட்ட இங்குள்ள காட்சிப் பொருட்கள் மனிதப் பண்பாட்டின் கதையை அதன் தொடக்க காலத்திலிருந்து தற்காலம் வரை விளக்கி ஆவணப்படுத்துகின்றன.

இந்த அருங்காட்சியகம், மருத்துவரும் அறிவியலாளருமான சர் ஆன்சு சுலோன் (Sir Hans Sloane) என்பவரின் சேகரிப்புக்களை அடிப்படையாகக் கொண்டு 1700 ஆம் ஆண்டில் தொடங்கப்பட்டது. புளூம்சுபரியில், இன்றைய அருங்காட்சியகம் இருக்கும் இடத்தில் அமைந்திருந்த மான்டேகு இல்லத்தில் இருந்த இந்த அருங்காட்சியகம் 1759 ஆம் ஆண்டில் பொதுமக்கள் பார்வைக்குத் திறக்கப்பட்டது. அதற்குப் பிற்பட்ட இரண்டரை நூற்றாண்டுக் காலத்தில் இது பல கிளை நிறுவனங்களைக் கொண்டதாக விரிவாக்கம் பெற்றது. இவற்றுள் தென் கென்சிங்டனில் 1887 ஆம் ஆண்டில் நிறுவப்பட்ட பிரித்தானிய இயற்கை வரலாற்று அருங்காட்சியகம் முதலாவது ஆகும். 1997 ஆம் ஆண்டில் பிரித்தானிய நூலகக் கட்டடம் திறந்து வைக்கப்படும் வரை, அருங்காட்சியகமும், தேசிய நூலகமும் ஒரே கட்டடத்திலேயே இயங்கிவந்தன.

குறிப்புகள்

வெளியிணைப்புக்கள் 

 பிரித்தானிய அருங்காட்சியக இணையத்தளம்
  பிரித்தானிய அருங்காட்சியகம் - காணொளி
 பிரித்தானிய மியூசிய வரலாற்றில் சில முக்கிய கட்டங்கள்
 பிரித்தானிய மியூசியம் பற்றிய தொலைக்காட்சி நிகழ்ச்சி 
 புளூம்சுபரி 1759 கண்காட்சி 
 ஆழ்கடலில் கிடைத்த அற்புதம்
அறிவியல் அருங்காட்சியகம், இலண்டன்

இலண்டனின் அறிவியல் அருங்காட்சியகம் தென் கென்சிங்டனில் உள்ள கண்காட்சித் தெருவில் அமைந்துள்ளது. இது, தேசிய அறிவியல் மற்றும் தொழில்துறை அருங்காட்சியகத்தின் ஒரு பகுதியாகும். இது இலண்டன் நகரில் சுற்றுலாப் பயணிகளைக் கவரும் இடங்களில் முக்கியமான ஒன்றாகவும் உள்ளது.

பிரித்தானிய அருங்காட்சியகங்கள்
இந்திய அரசியலமைப்பின் பதினொன்றாவது பகுதி

இந்திய அரசியலமைப்பின் பதினொன்றாவது பகுதி

பகுதி 11-விதியில்  அடங்குவன ஒன்றியம் மற்றும் மாநிலங்களின் இடையேயானத் தொடர்புகள்.

அத்தியாயம் 1 

விதிகள் 245-255 களில் உள்ளது படி சட்டமன்ற அதிகாரப்பங்கீடு விதிகள் 245-255 களில் உள்ளது படி சட்டமன்ற பங்கீடுத் தொடர்புகளை எடுத்துரைத்தல்..

அத்தியாயம் 2 
விதிகள் 256-263 களின் படி நிருவாகத் தொடர்புகளின் விதிகள் 256-261- பொது விதி 262 நீராதாரத் தொடர்பு விவாதங்கள். விதிகள் 263- மாநிலங்கிடையே  இணைந்து செயலாற்றுதல் .

மேற்கோள்கள்

இந்திய அரசியல்
ஆஸ்திரேலிய டென்னிஸ் திறந்த சுற்று

ஆஸ்திரேலிய டென்னிஸ் திறந்த சுற்று (Australian Open, ஆஸ்திரேலிய ஓப்பன்) என்பது ஆண்டு தோறும் இடம்பெறு டென்னிஸ் கிராண்ட் சிலாம் போட்டிகளின் முதலாவதாகும். இச்சுற்றுப் போட்டி ஜனவரி மாதத்தில் ஆஸ்திரேலியாவின் மெல்பேர்ண் நகரில் இடம்பெறுகின்றது. முதற் தடவையாக இச்சுற்றுப் போட்டி 1905 ஆம் ஆண்டில் இடம்பெற்றது. 1987 ஆம் ஆண்டு வரையில் இப்போட்டிகள் புற்தரையிலேயே நடைபெற்று வந்தன. 1988 முதல் செயற்கையாக உருவாக்கப்பட்ட வன்தரைகளில் நடைபெற்று வருகின்றன.

ஏனைய கிராண்ட் சிலாம் போட்டிகளைப் போலவே இவற்றிலும் ஆண்கள், பெண்களுக்கான ஒற்றையர் ஆட்டம், ஆண்கள் இரட்டையர், பெண்கள் இரட்டையர், ஆண்-பெண் இரட்டையர், மற்றும், இளையோருக்கான போட்டிகள் ஆகியன இடம்பெறுகின்றன.

ஆஸ்திரேலிய கோடை காலத்தின் நடுப்பகுதியில் இப்போட்டிகள் இடம்பெறுவதனால், காலநிலை மிகவும் சூடாகவும், ஈரப்பதனுடனும் அநேகமாகக் காணப்படும்.

பொதுவாக இச்சுற்றுப் போட்டிகள் மிக அதிகமான பார்வையாளர்கள் ஈர்க்கின்றன. 2009 ஆண்டு போட்டிகளில் ஒரே நாளில் 66,018 பேர் பார்வையாளர்களாகக் கலந்து கொண்டனர். ஆஸ்திரேலியப் பொருளாதாரத்திற்கு இப்போட்டிகள் கிட்டத்தட்ட £38 மில்லியன்களை ஈட்டிக் கொடுக்கின்றன.

பரிசு பணம்
ஆண்கள் மற்றும் பெண்கள் ஒற்றையர் போட்டிகளில் வழங்கப்பட்ட பரிசு பணம் சமமாக உள்ளது. 2013 போட்டியின் மொத்த பரிசு தொகை ஆஸ்திரேலிய டாலர் $ 30,000,000 ஆகும். 2013 ல் பரிசு பணத்தை பின்வருமாறு விநியோகம்:

* அணிக்கு வழங்கப்படும் தொகை

வெற்றியாளர்கள்

2020 வெற்றியாளர்கள்

2019 வெற்றியாளர்கள்

2018 வெற்றியாளர்கள்

2017 வெற்றியாளர்கள்

2016 வெற்றியாளர்கள்

2015 வெற்றியாளர்கள்

|

2014 வெற்றியாளர்கள்

மேற்கோள்கள் 

டென்னிசு போட்டிகள்
ஆத்திரேலியாவில் விளையாட்டு
ஐந்தாவது மக்களவை

இந்திய நாடாளுமன்றத்தின் ஐந்தாவது மக்களவை 1971 பொதுத் தேர்தலில் வெற்றி பெற்ற உறுப்பினர்களைக் கொண்டு கட்டமைக்கப்பட்டது. இதில் பங்காற்றிய முக்கிய உறுப்பினர்கள்:

முக்கிய உறுப்பினர்கள்

மேற்கோள்கள்

5வது மக்களவை உறுப்பினர்கள்
தொழிற்சாலை

தொழிற்சாலை என்பது தொழிலாளர்களாகக் கொண்ட வளாகம் தொழிற்சாலை எனப்படுகிறது. வளாகம் என்பது தொழிற்சாலை இயங்கும் கட்டிடம், அதன் சுற்றுச்சுவர், அதற்குள் இருக்கும் திறந்த காலி இடங்கள் ஆகியவற்றையும் உள்ளடக்கும்.

தொழிற்சாலை
தொழிற்சாலை என்பது மூலப்பொருட்களையும், முடிவுற்ற பொருட்களையும் உற்பத்தி
செடீநுவதாகும். தொழிற்சாலை என்ற சொல்லானது வர்த்தகத் தொடர்பான நடைமுறைக்
பணிகளையும், பொருட்களைத் தயாரிப்பதிலும் தம்மை ஈடுபடுத்திக் கொள்வதேயாகும். ஒரு
தொழிற்சாலையில் உற்பத்தி செடீநுயப்பட்ட பொருட்கள் நேரடியாக இறுதி நுகர்வுக்கு வருமானால்
அவை நுகர்வுப் பொருட்கள் எனப்படும். (உ.ம்.) பற்பசை, சோப்பு, தொலைக்காட்சி பெட்டி.
ஆனால் மற்றொரு தொழிற்சாலை தயாரிக்கக்கூடிய பொருட்களுக்குத் தேவைப்படும்
உதிரி பாகங்களைத் தயாரிக்கும். அதனால், அப்பொருள் மூலதனப் பொருட்கள் எனப்படும்.
(எ.கா.) இயந்திரங்கள், உதிரிபாகங்கள்.

தொழிற்சாலை வகைகள்
1. பிரித்தெடுக்கும் தொழிற்சாலை.
2. மரபுத் தொழிற்சாலை
3. கட்டுமானத் தொழிற்சாலை
4. தயாரிப்பு தொழிற்சாலை

1.பிரித்தெடுக்கும் தொழிற்சாலை
பூமியிலிருந்து தோண்டி எடுக்கும் பொருட்களைத்பிரித்தெடுக்கக்
கூடிய தொழிற்சாலைகளுக்குப் பிரித்தெடுக்கும் தொழிற்சாலை என்று பெயர்.
(எ.டு.) வேட்டையாடுதல், மீன்பிடித்தல், சுரங்கப் பணிகள்.

2.மரபுத் தொழிற்சாலை
நுகர்வோரின் உபயோகத்திற்காக சில தாவரங்களும், மிருகங்களும் வளர்க்கப்படுகின்றன.
இவையே மரபுத் தொழிற்சாலை எனப்படுகின்றன.
(உ.ம்.) மீன்வளர்ப்பு, கோழிப்பண்ணை, பன்றி வளர்ப்பு.

3.கட்டுமானத் தொழிற்சாலை
கட்டிடங்கள், பாலங்கள், சாலைகள், அணைகள் முதலானவற்றைக் கட்டத் தேவையான
பொருட்கள் தயாரிக்கும் தொழிற்சாலைக்கு கட்டுமானத் தொழிற்சாலை என்று பெயர். இது பிற
தொழிற்சாலைகள் தயாரித்து வழங்கும் சிமெண்டு, இரும்பு மற்றும் எஃகு முதலானவற்றைப்
பயன்படுத்திக் கொள்ளும்.

4.தயாரிப்பு தொழிற்சாலை
கச்சாப் பொருட்களை அல்லது பாதி முடிவு பெற்றப் பொருட்களை, முடிவுற்ற
பொருட்களாக மாற்றக் கூடிய தொழிற்சாலைகளைத் தயாரிப்பு தொழிற்சாலை எனலாம். பருத்தி
துணி உற்பத்தி செடீநுயக்கூடிய ஆலை இதற்கு ஒரு உதாரணமாகும். ஏனெனில் கச்சாப்பருத்தியை,
நூலிழையாகவும் நூலிழையை நல்ல துணியாகவும் இத்தொழிற்சாலை மாற்றுவதால் இதனைத்
தயாரிப்புத் தொழிற்சாலை எனலாம். தயாரிப்பு தொழிற்சாலைகளை மேலும் தொடர் தொழிற்சாலை
எனவும், ஒன்று திரட்டும் தொழிற்சாலை எனவும் பிரிக்கலாம்.

தொடர் தொழிற்சாலை
இவ்விதத் தொழிற்சாலையில் கச்சாப் பொருட்களைத் தொழிற்சாலையின்
ஒருமுனையிலிட்டு, பல்வேறு நிலைகளைக் கடந்து முற்றுப் பெற்றப் பொருட்களாக
மாற்றுகின்றன. இத்தொழிற்சாலையில் பொருட்கள் பல்வேறு நிலைகளில் தொடர்ந்து வருவதால்
தொடர் தொழிற்சாலை என அழைக்கப்படுகிறது. (எ.டு.) ஆடை, காகிதம் மற்றும் சர்க்கரை
தயாரிக்கும் தொழிற்சாலைகள்.

ஓன்று திரட்டும் தொழிற்சாலை
இவ்வித தொழிற்சாலை பல்வேறு பொருட்களைச் சேகரித்து ஒன்றிணைத்து, கடைசி
நிலையில் முற்றுப் பெற்றப் பொருட்களாக மாற்றுகின்றன. மோட்டார் வாகனம், மிதிவண்டி,
கணிப்பொறி இதற்கு உதாரணங்களாகும்.

மேற்கோள்கள்

தொழில்கள்
உற்பத்தியும், தயாரிப்பும்
பத்தாவது மக்களவை

இந்திய நாடாளுமன்றத்தின் பத்தாவது மக்களவை 1991 பொதுத் தேர்தலில் வெற்றி பெற்ற உறுப்பினர்களைக் கொண்டு கட்டமைக்கப்பட்டது. இவர்கள் 1991 மே-ஜூன் மாதங்களில் நடைபெற்ற இந்திய பொதுத் தேர்தலின் போது தேர்ந்தெடுக்கப்பட்டனர். மக்களவை என்பது இந்திய நாடாளுமன்றத்தின் கீழ் அவையாகும்.

இந்திய தேசிய காங்கிரசின் பி. வி. நரசிம்ம ராவ் 21 ஜூன் 1991 முதல் 16 மே 1996 வரை இந்தியாவின் பிரதமராக பணியாற்றினார். இந்திய தேசிய காங்கிரசு 244 இடங்களை வென்றது. இது முந்தைய 9வது மக்களவையில் இ. தே. கா. பெற்ற எண்ணிக்கையினை விட 47 பேர் அதிகம்.

இதனையடுத்து 11வது மக்களவை 1996 இந்தியப் பொதுத் தேர்தலுக்குப் பிறகு 15 மே 1996 அன்று அமைக்கப்பட்டது.

முக்கிய உறுப்பினர்கள்

கட்சி வாரியாக நாடாளுமன்ற உறுப்பினர்கள்
10ஆவது மக்களவையின் நாடாளுமன்ற உறுப்பினர்கள் எண்ணிக்கை கட்சி வாரியாக அட்டவணையில் கொடுக்கப்பட்டுள்ளது.

மேற்கோள்கள்

10வது மக்களவை உறுப்பினர்கள்
பதினொராவது மக்களவை

இந்திய நாடாளுமன்றத்தின் பதினொராவது மக்களவை இந்தியப் பொதுத் தேர்தல், 1996 இற்குப் பின் கூடியது. இதன், முக்கிய உறுப்பினர்கள்.

முக்கிய உறுப்பினர்கள்

மேற்கோள்கள்

11வது மக்களவை உறுப்பினர்கள்
பெற்றோரின் பெற்றோர்

பெற்றோரின் பெற்றோர் (Grandparent) அல்லது பாட்டன் பாட்டி என்ப்படுவோர், நமது தாய், தந்தையரின் பெற்றோர்கள் ஆவர். பெற்றோரின் தந்தையை பாட்டன் எனவும் பெற்றோரின் தாயை பாட்டி எனவும் அழைப்பர். அதேவேளை பெற்றோரின் பெற்றோர்கள் தம் பிள்ளைகளின் பிள்ளைகளை பேரன் (ஆண் பிள்ளை), பேர்த்தி(பெண் பிள்ளை) எனவும் அழைப்பதுண்டு.

மேற்கத்தேய கலாச்சாரம் தவிர்ந்த வேறு கலாச்சாரங்களில் பெற்றோரின் பெற்றோர்கள் 
கிழக்காசிய கலாச்சாரங்களில் பெற்றோரின் பெற்றோர் இளையோருக்கு நல்ல முன்மாதிரியாகவும், சமூகத்தில் உயர்ந்தவர்களாகவும் முக்கிய அங்கத்தவர்களாகவும், மதிக்கப்பட்டனர். மேற்கத்தேய கலாச்சாரம் தவிர்ந்த வேறு கலாச்சாரங்களில் பெற்றோரின் பெற்றோர்களுக்கு தத்தமது குடும்ப விடயங்களில் அதிகாரம் செலுத்தக்கூடிய தன்மை காணப்பட்டது, குறிப்பாக சிறுவர்களின் போக்கைப் பற்றியும் அச்சிறுவர்களைக் கண்காணிக்கவும், அவர்களின் போக்கைப்பற்றி மதிப்பிடவும் அவர்களால் முடிந்தது. இவ்வாறானதொரு கலாச்சார முறை மேற்கத்தேய கலாச்சாரத்தில் காணப்படாமையால், அதன் விளைவாக கருக் குடும்பங்களின் எண்ணிக்கையும் அதிகரித்தது.

இவற்றையும் பார்க்கவும் 
குடும்பம்
முன்னோர்

உறவுமுறை
குடும்பம்

மேற்கோள்கள்

ms:Kumpulan Grand
nl:Opa
பன்னிரண்டாவது மக்களவை

இந்திய நாடாளுமன்றத்தின் பன்னிரண்டாவது மக்களவை இந்தியப் பொதுத் தேர்தல், 1998 க்குப்பின் கூடியது. இதன் முக்கிய உறுப்பினர்கள்:

முக்கிய உறுப்பினர்கள்

கட்சி வாரியாக உறுப்பினர்கள்

மேற்கோள்கள்

12வது மக்களவை உறுப்பினர்கள்
தமிழ்நாடு ஆளுநர்களின் பட்டியல்

தமிழக ஆளுநர் -தமிழக ஆளுநர்களின் பட்டியல் தென்னிந்தியாவின் மாநிலமான, தமிழ்நாடு மாநிலத்தில், இந்தியக் குடியரசுத் தலைவரால் நியமிக்கப்பெற்ற ஆளுநர் தமிழகத்தின் அரசயலமைப்புத் தலைவராக அவரின் பிரதிநிதியாக செயல்படுபவர். இவரே மாநிலத்தின் தலைமைப் பொறுப்பை ஏற்றிருப்பவர்.

தமிழகத்தைப் பொறுத்தவரை ஆளுநர்கள் 1946ல் இருந்தே நியமனம் செய்யப்பட்டவர்களாகவும், தற்காலிகப் பொறுப்புகளுடனும் பதவி வகித்து வந்துள்ளனர்.

தற்போதுள்ள தமிழகம் முன்னர் பிரதேசங்களையும், மாநிலங்களையும் உள்ளடக்கிய மதராஸ் இராஜதானியாக  (சென்னை இராஜதானியாக-- மெட்ராஸ் பிரசிடென்சி) இருந்தக் காலத்திலிருந்தே ஆளுநர்கள் நியமனம் இருந்து வந்தது என்பது வரலாற்று சான்றாகும்.

இம்மாநிலத்தின் தற்பொழுதைய ஆளுநராக  மேதகு  பதவி வகித்துக் கொண்டு வருகின்றார்.

ஆளுநர்கள் 

மதராஸ் இராஜதானி அல்லது மதராஸ் மாநிலம் பிரித்தானிய இந்தியாவின் அதிகார எல்லைக்குட்பட்ட மாகாணமாக, செயின்ட் ஜார்ஜ் கோட்டையைத் (புனித ஜார்ஜ் கோட்டை) தலைமையகமாகக்  கொண்டு செயல்பட்டு வந்தது.

இப்பொழுதுள்ள தமிழ்நாடு, மலபார் பிராந்தியமான வட கேரளம் , ஆந்திராவின் கடற்கரை மற்றும் ராயலசீமா பிராந்தியங்கள், பெல்லாரி, தக்சன கன்னடா, மற்றும் கர்நாடகத்தின் உடுப்பி மாவட்டம் ஆகிய பகுதிகளை உள்ளடக்கிய மிகப் பெரிய மாகாணமாக விளங்கியது.

மதராஸ் இராஜதானி 1653 இல்  ஆங்கிலேயர் குடியேறிய கோரமண்டல் கடற்கரைப் பகுதியைத் தலைமையகமாகக்  கொண்டு பெரிய மாகாணமாக நிர்மாணிக்கப்பட்டது. 1947 இல் இந்தியா விடுதலையடைந்ததற்குப்பின், மதராஸ் மாநிலம் என்ற பெயருடனும், தற்பொழுது தமிழ்நாடு மாநிலம் என்ற பெயருடன் அமைந்ததின் முன்னோடியாக மதராஸ் இராஜதானி விளங்குகின்றது. இதனோடு இணைந்திருந்த பிராந்தியங்கள் ஆந்திரப் பிரதேசம், கர்நாடகம், மற்றும் கேரளம் ஆகியப் பிராந்தியங்கள் தனி மாநிலங்களாக  பிரிந்து தற்பொழுது செயல்பட்டுக்கொண்டிருக்கின்றன.

Tabular

தமிழ்நாடு 
மதராஸ் மாநிலம்  ஜனவரி 14, 1969, அன்று  தமிழ்நாடு என்று அதிகாரப்பூர்வமாக பெயர் மாற்றம் கொண்டது. தமிழக ஆளுநர்கள் மாநில அளவில் மைய அரசின் வரையறையின்படி இந்தியக் குடியரசுத் தலைவரின் அதிகாரவரம்பையேப் பெற்றுள்ளனர். ஆனால் ஆளுநர் பெயரளவில் மட்டுமே தமிழக மாநிலத் தலைமையை ஏற்றுள்ளார். மாநிலப் பொறுப்புகள் மற்றும் ஆட்சி அதிகாரங்களை தமிழக மாநில முதல்வர்கள் மற்றும் அவரது அமைச்சரவையே  பெற்றுள்ளன. தமிழக மாநில அரசின் திட்டங்கள், சட்டங்கள் மற்றும் செயல் வடிவங்கள் ஆளுநரின் பெயரிலேயே நிறைவேற்றப்படுகின்றது என்பது குறிப்பிடத்தக்கது.
அட்டவணை

வரலாற்றுப் பதிவுகள் 

 ஆளுநர் சுர்ஜித் சிங் பர்னாலா மட்டுமே இருமுறை தமிழகத்தின் ஆளுநராகப் பதவி வகித்தவர் மற்றும் அதிக நாட்கள் பதவி வகித்தவர்- மே 24, 1990 முதல் பெப்ரவரி 15, 1991 வரை மற்றும்  நவம்பர் 3, 2004 முதல் ஆகஸ்ட் 31 2011 வரை.
 தமிழகத்தின் ஆளுநராக குறைந்த நாட்கள் பதவி வகித்தவராக எம்.எம். இஸ்மாயில் என்பவர். தற்காலிக ஆளுநராகப் பதவி வகித்த இவர் பதவி வகித்த காலம் 9 நாட்கள் மட்டுமே. (அக்டோபர் 27, 1980-நவம்பர் 4. 1980).

மேற்கோள்கள்

குறிப்புகள் 

தமிழ்நாடு ஆளுநர்கள்